Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: 195/1997. (XI. 5.) Korm. rendelet (a továbbiakban: R.)
Paragraph Index: 142

c) akiknek jogszerûen létrejött a pénztártagsági jogviszonyuk, de a tag foglalkoztatója ennek ellenére nem tesz eleget kötelezettségének. Az a) csoport esetében a magánnyugdíjpénztárnak célszerû figyelemmel kísérni, hogy a foglalkoztató (kötelezett) határidõben eleget tett-e kötelezettségének. A b) csoport esetében a magánnyugdíjpénztárnak figyelnie kell a tag által megadott határidõ lejártát (felsõfokú képzés befejezõdése, külföldi munkavállalás lejárta stb.), és ezt követõen a tagot meg kell keresni a tagdíjbevallással és befizetési kötelezettséggel kapcsolatban. Ha a tag nem válaszol a megkeresésre, akkor bizonyítható módon — például tértivevénnyel — feladott felszólító levélben kell a megkeresést megismételni. A c) csoport esetében meg kell vizsgálni, hogy nem áll fenn más magánnyugdíjpénztárban is pénztártagság, és ha nincs erre vonatkozó adat, akkor a felszólítást követõ nem teljesítés esetén haladéktalanul adóhatósági ellenõrzést kell kezdeményezni. ADÓHATÓSÁGI ELLENÕRZÉS KEZDEMÉNYEZÉSÉNEK ALAKI, TARTALMI KÖVETELMÉNYEI 7.1. Javasolt, hogy a magánnyugdíjpénztár az adóhatósági ellenõrzéskéréseket külön ügyként kezelje és tartsa nyilván. Tekintettel arra, hogy az eljárások egy adott foglalkoztatóra vonatkoznak (vonatkozhatnak) csak, ezért javasolt azokat, adóhatósági ellenõrzési ügycsoportban, a név szerint megnevezett foglalkozatóval kapcsolatban kért ellenõrzés (kezdeményezés) ügyeként nyilvántartani és a teljes ügyiratot lefûzni idõrendi sorrendben. Adott foglalkoztatónként együtt lehet kezelni a további ügyeket is, természetesen külön megjelöléssel. 7.2. A magánnyugdíjpénztárnak az ellenõrzés lebonyolítására irányuló megkeresést a kötelezett székhelye szerint illetékes állami adóhatóság részére kell megküldeni. (Kötelezett alatt a mulasztó foglalkoztatót, illetve egyéni vállalkozót kell érteni.) 7.3. Az eljárás megindításához javasoljuk a megkeresésben, a megkeresés jogalapját alátámasztó jogszabályi hivatkozást is feltüntetni. 2002/88. szám 7.4. A megkereséshez csatolni kell az R. 20. § szerinti, az APEH iránymutatás I. 3. pontjában nevesített dokumentumok másolatát, továbbá a magánnyugdíjpénztári felszólítás dokumentálását igazoló tértivevény másolatát is. 7.5. Az adóhatósági ellenõrzés lefolytatása iránti kérelem elõterjesztésénél — a magánnyugdíjpénztárak rendelkezésére bocsátott APEH iránymutatásban rögzített pontok alapján — a magánnyugdíjpénztárnak közölnie kell, illetõleg meg kell küldeni:

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes